EkBass/fiwiki-20250220-pages-articles huggingface dataset:
Luonnosta (Parmenides)

Luonnosta () oli Parmenideen kirjoittama metafyysinen ja kosmologinen runoelma. Teos ei ole säilynyt nykyaikaan, mutta sen sisällöstä tunnetaan katkelmia. Parmenides kirjoitti teoksen ilmeisesti suhteellisen nuorena, sillä teoksessa häneen viitataan ”nuorukaisena”. Diogenes Laertioksen mukaan Luonnosta oli Parmenideen ainoa teos.Diogenes Laertios: Merkittävien filosofien elämät ja opit 1.16. Teoksesta nykyaikana käytetty nimi ei kuitenkaan todennäköisesti ole alkuperäinen. Parmenideen teos oli runomuotoinen: se oli kirjoitettu perinteisellä eeppisellä runomitalla, heksametrisäkeinä. Parmenides on saattanut saada innoituksen runomuodossa kirjoittamiselle Ksenofaneelta. Toisaalta hänen tyylinsä ei muistuta tämän tyyliä, vaan enemmän Hesiodosta ja orfilaista runoutta. Runo jakautuu kolmeen osaan. Ensimmäinen osa on johdanto, joka kuvaa valjakkoajelua taivaisiin Alētheia-jumalattaren (Totuus) luokse, sekä käytyä keskustelua. Alētheia ilmoittaa, että matkalainen tulee tuntemaan sekä järkkymättömän totuuden että sen, mitä ihmisille ilmenee, missä ei ole varmaa totuutta. Runon toinen osa on ”Totuuden tie”, joka kuvaa todellisen olevan. Kolmas osa on ”Mielipiteen tie”, jossa esiintyvät ihmisten jokapäiväisen havaintomaailman yksittäiset kohteet.”Eleaticism.” Encyclopædia Britannica. Encyclopædia Britannica Online. Encyclopædia Britannica, 2011. Runo on käsittänyt alun perin ehkä noin 800 säettä. Siitä tunnetaan nykyään yhteensä noin 160 säettä, jotka on järjestetty 20 pidemmäksi katkelmaksi. Katkelmat ovat peräisin myöhemmiltä filosofeilta, jotka ovat lainanneet Parmenideen teosta osana omia teoksiaan. Merkittävimpiä lähteitä ovat Sekstos Empeirikos, jolta tunnetaan 30 ensimmäisen katkelman (johdannon) 32:sta säkeestä, sekä Simplikios, jolta tunnetaan pitkiä Parmenideelta peräisin olevia lainauksia Aristoteleen teosten Fysiikka ja Taivaasta kommentaareissa. Kahdeskymmenes katkelma on peräisin Platonin dialogista Theaitetos.Platon: Theaitetos 180e1. == Lähteet == == Kirjallisuutta == * * * * * * * * * * * * * * * * == Aiheesta muualla == * Parmenides: On Nature Translated by John Burnet, 1892. * Parmenides: On Nature Translated by Thomas Davidson. * Parmenides: On Nature Edited by Allan F. Randall. * Parmenides: On Nature Selected Translations of the Fragments arranged in groups of five lines. Luokka:Esisokraatikkojen teokset
Luonnosta (Empedokles)

Luonnosta () eli Fysiikka () oli Empedokleen pääteos, jossa hän esitteli luonnonfilosofiansa. Teos ei ole säilynyt nykyaikaan, mutta sen sisällöstä tunnetaan katkelmia. Empedokleen teos oli heksametrimuotoinen runoelma. Siinä hän esitti tunnetut ajatuksensa neljästä alkuaineesta -- maa, vesi, ilma (eetteri) ja tuli -- jotka yhdistyvät ajoittain rakkaudeksi kutsutun voiman kautta, erotakseen sille vastakkaisen voiman, riidan kautta. Aiemmin Empedokleen on yleensä ajateltu kirjoittaneen kaksi runoa, Luonnosta sekä Puhdistusmenot (Katharmoi). Tämän nimiset teokset mainitsee myös Diogenes Laertios.Diogenes Laertios: Merkittävien filosofien elämät ja opit VIII.77. Näistä ensin mainittu olisi käsitellyt ennen kaikkea maailman ja elävien olentojen luomista ja jälkimmäinen sielun kohtaloa ja ajatusta metempsykhosiksesta. Nykyään pidetään kuitenkin mahdollisena, että Empedokles kirjoitti vain ensin mainitun teoksen, ja kaikki häneltä säilyneet katkelmat ovat peräisin tästä teoksesta. Empedokles vaikutti todennäköisesti suuresti Lucretiukseen ja tämän teokseen Maailmankaikkeudesta (De rerum natura). David Sedleyn mukaan yhtäläisyyksiä on erityisesti kummankin teoksen johdannossa. Yhtäläisyyksillä Lucretius halusi mahdollisesti osoittaa kirjallista velkaansa Empedokleelle; tämän lisäksi hän saattoi haluta tulla Empedokleen kaltaiseksi filosofiseksi runoilijaksi Roomalle. Sallustius julkaisi Ciceron aikoina teoksen Empedoclea, joka oli oletettavasti Empedokleen teoksen latinannos tai jäljitelmä. Egyptin Panopoliksesta on löydetty papyruskatkelmia (nk. Strasbourgin papyrus), yhteensä noin 70 tekstiriviä, jotka ovat peräisin Empedokleen teoksesta. Ne osoittavat, että teoksen kopioita oli kierrossa vielä 100-luvulla jaa. == Lähteet == Luokka:Esisokraatikkojen teokset
Saunalahden koulu

pienoiskuva|290px|Saunalahden koulua pihan puolelta. Saunalahden koulu on peruskoulu Espoon Saunalahden kaupunginosassa. Koulussa on tilat myös Saunalahden kirjastolle, päivähoidolle ja nuorisotoimelle. Saunalahden koulu toimii myös Espoon esi- ja alkuopetuksen oppimiskeskuksena ja aluksi myös lähikoulujen peruskorjausten vuoksi väliaikaistilana. Koulun ensimmäinen lukukausi käynnistyi syksyllä 2012. Koulu aloitti esikouluna ja 1–3-luokkien kouluna ja on kasvanut vähitellen, vuosiluokka kerrallaan noin 830 oppilaan yhtenäiseksi peruskouluksi, jossa on esikoulu ja luokat ensimmäisestä yhdeksänteen. Syksyllä 2020 koulussa aloitti ensimmäistä kertaa 9. luokka jonka oppilaat olivat alusta loppuun käyneet koulunsa siellä. Saunalahden koulun piha palkittiin Vuoden 2013 Ympäristörakenteena. == Lähteet == == Aiheesta muualla == * Luokka:Espoon peruskoulut Luokka:Saunalahti (Espoo)
Murteella puhumisen SM-kilpailut

Murteella puhumisen SM-kilpailut on vuonna 2001 ensimmäistä kertaa järjestetty puhekilpailu. Kilpailun järjestelyistä vastaavat isäntäpaikkakunnalla toimivat murre- ja kotiseutuyhdistykset sekä Suomen Heimot ry. SM-kilpailussa on yksilösarjan lisäksi joukkuekilpailu, johon osallistuvat kolmihenkiset joukkueet. Yksilökilpailussa palkitaan kolme parasta, joukkuesarjassa vain voittaja. Kilpailun ylituomarina on useana vuotena toiminut professori Kalevi Wiik. ==Kilpailut ja voittajat 2001-2019== Vuosi Kilpailupaikka Voittaja 2. sija 3. sija Joukkuekilpailun voittaja 2001 Savonlinna Anneli Valta-Lisitsin, Lapinlahti ? ? ? 2002 Hauho Annikki Koponen, Karttula ? ? ? 2004 Merikarvia Marja-Liisa Asplund, Tornionjokilaakso Aliisa Muurinen, Merikarvia Jaakko Heikkinen, Kainuu Satakunta 2005 Suomussalmi Jonna Kinnunen, Suomussalmi Helvi Torvinen, Kajaani Maija-Liisa Korhonen, Lapinlahti Kainuu 2007 Kuopio Maija-Liisa Korhonen, Lapinlahti Veikko Seppänen, Suomussalmi ? Savo 2009 Kuortane Eila Hautamäki, Alahärmä ? ? Rauma 2011 Rauma Aino Mäki-Kaukola, Seinäjoki Elina Wallin, Pori Joonas Autio, Kortesjärvi Savo 2013 Iisalmi Lauri Andersin, Varkaus Tapio Niemi, Rauma Matti Korhonen, Lapinlahti Etelä-Pohjanmaa 2015 Kajaani Hannakaisa Heikkinen, Kiuruvesi Kauno Luoma, Kauhava Antero Meriläinen, Kajaani Tornionjokilaakso 2017 Ilmajoki Esko Vepsä, Helsinki ? ? ? 2019 Helsinki Mikko Kokkonen, Kuopio Markku Jalonen, Helsinki Esko Kohtanen, Kurikka (ei järjestetty) ==Lähteet== Luokka:Suomen kulttuuritapahtumat * Murteella puhumisen SM-kilpailut
Vuoden 2012 kesäolympialaisten mitalitaulukko

Vuoden 2012 kesäolympialaisissa kilpailtiin kaikkiaan 302 kilpailutapahtumassa. Menestynein maa oli Yhdysvallat. == Mitalitaulukko == == Poikkeuksia mitalienjaossa == === Poikkeuksia normaaliin mitalijakoon === * Nyrkkeilyssä, judossa, taekwondossa sekä painissa pronssimitaleita jaettiin kussakin painoluokassa kaksi kappaletta. * Miesten 200 metrin vapaauinnissa hopeamitaleita jaettiin kaksi saman loppuajan vuoksi, pronssia ei jaettu. * Miesten 100 metrin perhosuinnissa hopeamitaleita jaettiin kaksi saman loppuajan vuoksi, pronssia ei jaettu. * Ratapyöräilyssä miesten keirin'issä jaettiin kaksi pronssimitalia tasatuloksen vuoksi. * Miesten korkeushypyssä jaettiin kolme pronssimitalia saman tuloksen vuoksi. == Lähteet == Mitalitaulukko 2012
Koivunkierrelehtitauti

Koivunkierrelehtitauti on 1990-luvulta alkaen Suomen koivuissa tavattu virustauti. Sitä esiintyy lähinnä puistopuissa, eikä metsien koivuissa sairautta toistaiseksi ole paljonkaan. Tauti aiheuttaa koivun lehtien jäämisen tavallista pienemmiksi, nopeammin kellastuviksi, kiertyviksi ja lopulta ruskettuvaksi. Aluksi tauti näkyy koivujen lehdillä viherhiukkasten vähenemisenä pääsuonten välissä eli vaaleanvihreänä. Tauti tarttuu tiettävästi kaikkiin Suomen koivulajeihin ja jopa muunlaisiin puihin, kuten seljaan ja pihlajaan. Tauti heikentää koivuja ja lyhentää niiden elinikää, mutta rauduskoivu vaikuttaa vastustuskykyisemmältä kuin hieskoivu. Taudin aiheuttajaksi on todettu kirsikankierrelehtivirus CLRV. Metlan tutkijan Risto Jalkasen tutkimusryhmä yhdessä Humboldtin yliopiston professorin Carmen Büttnerin ja Susanne von Bargenin kanssa osoitti 2007 kyseessä olevan genomiltaan saman nepoviruksen, joka on todettu ensin kirsikalta. Taudin leviämistapaa ei toistaiseksi kokonaan tunneta, mutta se leviää geneettisesti. Kasveille ei ole parannuskeinoa, ja taimet tulisi tarkastaa ennen istuttamista puistoa uudistettaessa. == Lähteet == Luokka:Kasvitaudit Luokka:Metsätuhot Luokka:Virustaudit
Tarrakirjoitin

thumb|Tarrakirjoitin, jossa QWERTY-muotoinen näppäimistö. Tarrakirjoitin tai tarratulostin on laite, jolla voi tulostaa tekstiä tarranauhalle. Laite toimii paristoilla. Tarranauhoja on eri kokoisia ja eri materiaaleista. Näppäimistöllä voi olla kirjaimet, numerot, erikoismerkkejä ja symboleja. Uusimmat tarrakirjoittimet voi yhdistää tietokoneeseen, ja niillä voi tulostaa graafisesti monipuolisempia tulosteita. Sellaiset tarrakirjoittimet eivät tarvitse näppäimistöä, vaan ne ovat kuin pieniä tulostimia joiden teksti tuotetaan tietokoneen näppäimistöllä. Tarrakirjoitinten edeltäjiä ovat 1960-luvulta 1990-luvulle yleisesti käytetyt kohokirjoittimet. ==Käyttötapoja== * Nimilaput * Sähköisten kytkentöjen yhteydessä tapahtuva merkitseminen, esim. rakennuksen sulaketaulussa teksti: Tiskikone * Elektronisten audiokytkentöjen yhteydessä tapahtuva merkitseminen, esim. MIC2 Luokka:Toimistovälineet Luokka:Tulostaminen
Saamelaiskäräjät

Saamelaiskäräjät voi tarkoittaa seuraavia: *Norjan saamelaiskäräjät *Ruotsin saamelaiskäräjät *Suomen saamelaiskäräjät *Venäjän saamelaiskäräjät
Sami Peltomäki

Sami Markus Peltomäki (s. 11. tammikuuta 1991 Alajärvi) on suomalainen keihäänheittäjä. Hän voitti vuonna 2012 alle 23-vuotiaiden Suomen mestaruuden tuloksella 76,60 ja sijoittui hopealle alle 23-vuotiaiden Pohjoismaiden- mestaruuskilpailuissa Ullensakerissa Norjassa tuloksella 74,63. Alle 23-vuotiaiden EM-kilpailuissa Tampereella 2013 hän sijoittui seitsemänneksi tuloksella 76,77. Kalevan kisoissa Peltomäki sijoittui neljänneksi vuosina 2017 ja 2019, viidenneksi vuosina 2014 ja 2016 ja kuudenneksi vuonna 2012. Hänellä on myös SM-mitaleja M16- ja M17-sarjoissa ja pari nuorten maaotteluedustusta. Peltomäki ylitti 80 metrin rajan yhden kerran urallaan; Pihtiputaan Keihäskarnevaaleilla 29.6.2014 hän heitti 80,36. Peltomäkeä valmensi Petteri Piironen. == Kausien parhaat heitot == * 2010 67,41 * 2011 73,35 * 2012 76,71 * 2013 77,27 * 2014 80,36 * 2015 79,55 * 2016 79,02 *2017 79,21 *2019 78,92 == Lähteet == * Luokka:Suomalaiset keihäänheittäjät Luokka:Vuonna 1991 syntyneet Luokka:Elävät henkilöt
Saamelaiskäräjät (Norja)

Norjan saamelaiskäräjät (, ) on Norjan saamelaisten hallintoelin. Saamelaiskäräjien puheenjohtaja kaudella 2021–2025 on Silje Karine Muotka. Käräjillä on 39 edustajaa. Suurimmat puolueet ovat Norjan saamelaisliitto (Norske Samers Riksforbund, NSR, 13 edustajaa) ja Työväenpuolue (Arbeiderpartiet, Ap, 10 edustajaa). ==Historia== Saamelaiskäräjät avasi kuningas Olavi V 9. lokakuuta 1989. ==Saamelaiskäräjien puheenjohtajat== * 1989-1997 Ole Henrik Magga (Norgga Sámiid Riikkasearvi) * 1997-2005 Sven-Roald Nystø (Norgga Sámiid Riikkasearvi) * 2005-2007 Aili Keskitalo (Norgga Sámiid Riikkasearvi) * 2007-2009 Egil Olli (Työväenpuolue) * 2009-2013 Egil Olli (Työväenpuolue) * 2013-2016 Aili Keskitalo (Norgga Sámiid Riikkasearvi) * 2017–2021 Aili Keskitalo * 2021– Silje Karine Muotka (Norgga Sámiid Riikasearvi) ==Saamelaiskäräjien rakennus== Saamelaiskäräjien rakennus on Kaarasjoella. Norjan kuningas Harald V avasi rakennuksen julkisesti marraskuun 2. päivänä vuonna 2000. Vuonna 1995 järjestettiin kilpailu uuden rakennuksen ulkonäöstä, ja sen voittivat Stein Halvorsen ja Christian Sunby. Rakennus maksoi 128,7 miljoonaa Norjan kruunua, ja sen pinta-ala on 5 300 m². Vuonna 2015 käräjille valmistui lisärakennus. Kuva:Sametinget fra luften.jpg|Norjan saamelaiskäräjien rakennus ilmasta (2012). Sittemmin rakennusta on laajennettu. Kuva:Sámediggi.JPG|thumb|Norjan saamelaiskäräjien rakennus Kaarasjoella. Kuva:Sametingets plenumssal (10308329505).jpg|Saamelaiskäräjien istuntosalia (15.10.2013). Korokkeella Norjan kuningas Harald V ja kruununprinssi Haakon. Kuva:Sami parliament library 2016.jpg|Saamelaiskäräjien kirjastoa (2016). == Lähteet == == Aiheesta muualla == * https://www.samediggi.no/ Luokka:Norjan politiikka Norja
Eleriin Haas

pienoiskuva|Eleriin Haas vuonna 2015. Eleriin Haas (s. 4. heinäkuuta 1992 Pärnu) on virolainen korkeushyppääjä. Hän asuu Suomessa ja sai vuonna 2012 edustusoikeuden SM-kilpailuihin. Haas edustaa HIFK-Friidrottia. Vuoteen 2017 asti hän edusti Kristiinan Urheilijoita. Häntä valmentaa Reijo Jokela. Kalevan kisoissa hän on saavuttanut kultaa Lahdessa 2012, Kuopiossa 2014 ja Jyväskylässä 2018, hopeaa Oulussa 2016 sekä pronssia Vaasassa 2013 ja Seinäjoella 2017. Sisäratojen SM-kilpailuissa Haas voitti kultaa 2012 ja 2013 sekä hopeaa 2017 ja 2019. Hän saavutti viisiottelussa sisäratojen SM-pronssia 2017. Viron-mestaruuskilpailuissa hän on voittanut kultaa korkeushypyssä vuosina 2012, 2014, 2015 ja 2018 sekä pronssia vuosina 2013 ja 2016. Viitattu 30.7.2018. Zürichin EM-kilpailuissa 2014 Haas sijoittui seitsemänneksi tuloksella 194 cm. Alle 23-vuotiaiden EM-kilpailuissa 2013 hän sijoittui kuudenneksi ja alle 20-vuotiaiden EM-kilpailuissa 2011 yhdenneksitoista. Alle 23-vuotiaiden Pohjolan ja Baltian-mestaruuskilpailuissa hän voitti kultaa vuonna 2014 ja sijoittui toiseksi vuonna 2012. Haasin ennätys on Zürichin EM- kilpailuissa elokuussa 2014 hypätty 194 cm. Hallissa hän on hypännyt 190 cm. == Lähteet == ==Aiheesta muualla== * * Luokka:Virolaiset korkeushyppääjät Luokka:Suomen virolaiset Luokka:Vuonna 1992 syntyneet Luokka:Elävät henkilöt
Kirsikankierrelehtivirus

Kirsikankierrelehtivirus (CLRV = Cherry leaf roll virus) on pieni RNA-virus, jonka on todettu aiheuttavan eri puulajeilla sairautena lehtien lehtivihreän menetystä ja käpristymistä. Sairaus leviää geneettisesti, mutta mielenkiintoista kyllä varsin erilaisillä puulajeilla kuten kirsikoilla ja pihlajalla, mutta esimerkiksi Suomessa myös koivuilla.http://www.metla.fi/tiedotteet/2008/2008-05-22-koivunkierrelehtitauti.htm Viruksen genomi on selvitetty yhdeksi ja samaksi Humboldtin yliopistossa.http://www.doria.fi/handle/10024/41062 Genomissa on pitemmässä RNA:ssa 7918 ja lyhyemmässä 6360 nukleotidia. Niiden koodaamissa polyproteiineissa on vastaavasti painoa 235,6 ja 174,9 kDa.http://www.ncbi.nlm.nih.gov/pubmed/22230314 == Katso myös == * Koivunkierrelehtitauti == Lähteet == == Aiheesta muualla == *Laji.fi: Kirsikan kierrelehtivirus – Cherry leaf roll virus *UniProt, Taxonomy: Cherry leaf roll virus *Centre for Agriculture and Biosciences International (CABI): Cherry leaf roll virus (walnut ringspot) *Plantwise: Cherry leaf roll virus Luokka:Pikornavirukset
Ariel Ngueukam

Ariel Thierry Ngueukam, tunnettu myös nimellä Tuco (s. 15. marraskuuta 1988 Yaoundé) on kamerunilainen jalkapalloilija, joka edustaa Veikkausliigassa pelaavaa IFK Mariehamnia."Tuco" Soccerway-sivustolla Pelipaikaltaan hän on hyökkääjä. Ngueukam eli "Tuco" pelasi Veikkausliigaa kaudella 2012 kun hän siirtyi FC Lahteen Ykkösen Jiposta elokuussa 2012. Siirtohetkellä Ngueukam johti Ykkösen maalipörssiä tehtyään 11 maalia 16 ottelussa. Vuonna 2013 hän pelasi Turkin Denizlisporissa, josta siirtyi takaisin FC Lahteen heinäkuussa 2013. Kausilla 2015 ja 2016 hän pelasi Veikkausliigassa SJK:ssa ja kaudella 2017 Tampereen Ilveksessä. Marraskuussa 2017 hän solmi sopimuksen HJK:n kanssa ja jo tammikuussa 2018 hän siirtyi Qatariin Al Khorin joukkueeseen. Ngueukam eli "Tuco" avasi maalitilinsä Veikkausliigassa heti ensimmäisessä ottelussaan, kun FC Lahti voitti FC Hakan 0–3. Ngueukam valittiin ottelun ykköstähdeksi. Tuco on pelannut Veikkausliigassa seuroinaan FC Lahti, SJK, Ilves, KuPS ja IFK Mariehamn 11 kautta vuoden 2023 loppuun mennessä. Niiden aikana hän on pelannut 249 ottelua ja tehnyt niissä 77 maalia. == Saavutukset == Veikkausliiga: * Suomen mestaruus: 2015 SJK:n riveissä ja 2019 KuPS:n riveissä * Suomen mestaruuspronssia: 2014 FC Lahden riveissä, 2016 SJK:n riveissä ja 2017 Ilveksen riveissä * Paras maalintekijä: 2021 (14 maalia, jaettu yhdessä Benjamin Källmanin kanssa) == Lähteet == == Aiheesta muualla == Luokka:Kamerunilaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
Myskikauriit

Myskikauriit eli myskihirvet (Moschidae) on sorkkaeläinten lahkoon kuuluva aasialainen nisäkäsheimo, johon kuuluu yksi suku ja seitsemän lajia. Myskikauriit luokiteltiin aiemmin hirvieläinten (Cervidae) alaheimoksi Moschinae, mutta nykyisin niiden katsotaan muodostavan omaan heimonsa. Lajeja Moschus anhuiensis, Moschus cupreus ja Moschus leucogaster pidettiin ennen alalajeina, mutta nykyisin omina lajeinaan. Vuoristomyskikauris (Moschus chrysogaster sifanicus) puolestaan luettiin aiemmin omaksi lajikseen Moschus sifanicus, mutta nykyisin sitä pidetään himalajanmyskikauriin alalajina. == Levinneisyys == Myskikauriita esiintyy Keski- ja Koillis-Aasiassa. == Elintavat == Myskikauriit ovat piilottelevia eläimiä ja aktiivisia öisin tai varhain aamulla tai myöhään illalla. Ne ovat yleensä yksineläjiä. Kummallakaan sukupuolella ei ole sarvia, mutta uroksilla on pidentyneet, torahammasmaiset yläkulmahampaat. Myskikauriit ovat saaneet nimensä urosten vatsapuolella olevan rauhasen erittämästä voimakastuoksuisesta myskistä, jota käytetään Aasiassa muun muassa hajuvesien ja saippuoiden tuoksuaineena sekä lääkkeenä. == Lähteet == *
Mohamed Yousef el-Magariaf

Mohamed Yousef el-Magariaf on libyalainen poliitikko ja diplomaatti. Hän oli Gaddafin jälkeisen Libyan uuden parlamentin ensimmäinen puheenjohtaja. Hän voitti puheenjohtajan valinnassa kilpailijansa Ali Zidanin saamalla 113 ääntä Zidanin saadessa 85. Hän on Kansallinen etu (National Front Party) -puolueen puheenjohtaja, jonka puolue voitti kolme paikkaa Libyan vaaleissa vuonna 2012. el-Magariaf erosi kesällä 2013, kun parlamentti päätti kieltää virat kaikilta, jotka olivat työskennelleet Gaddafin hallinnossa. == Lähteet == Luokka:Libyalaiset poliitikot Luokka:Libyalaiset diplomaatit Luokka:Syntymävuosi puuttuu Luokka:Elävät henkilöt
Sirpa Konttila

Sirpa Viola Konttila (o.s. Toivola, s. 5. marraskuuta 1937 Viipurin maalaiskunta) on suomalainen keihäänheittäjä ja jousiampuja. Keihäänheitossa Konttila saavutti SM-kultaa vuosina 1960 ja 1962, SM-hopeaa vuosina 1961 ja 1963 ja SM-pronssia 1964 ja 1969. Belgradin EM-kilpailuissa 1962 hän sijoittui 12:nneksi. Hän edusti vuoteen 1961 Viipurin Urheilijoita ja sen jälkeen Hämeenkylän Pirkkoja. Suomen ennätystä hän paransi kolmesti ja 50 metriä hän ylitti toisena naisena Suomessa heittäessään uransa parhaan tuloksen 51,37 m vuonna 1964. Jousiammunnassa Konttila saavutti maastoammunnan vaistoluokassa MM- ja EM-kultaa vuonna 1980 sekä MM- ja EM-pronssia vuonna 1982. Konttilan isä oli painin olympiamitalisti Aleksanteri Toivola. == Lähteet == Luokka:Suomalaiset keihäänheittäjät Luokka:Suomalaiset jousiampujat Luokka:Vuonna 1937 syntyneet Luokka:Elävät henkilöt
Urho Aaltonen

Urho Einari Aaltonen (26. tammikuuta 1889 Messukylä – 11. toukokuuta 1919 Tampere) oli suomalainen urheilija ja palomestari. Aaltonen voitti Suomen- mestaruuden seiväshypyssä vuosina 1907, 1909, 1910, 1911, viisiottelussa 1910–1911 ja kymmenottelussa 1911. Lisäksi hän oli SM-mitaleilla keihäänheitossa ja kiekonheitossa. Vuonna 1911 hän voitti akateemisen pohjoismaiden mestaruuden keihäänheitossa, pituushypyssä ja seiväshypyssä. Loukkaantumisen vuoksi hän ei voinut osallistua Tukholman olympialaisiin 1912. Aaltonen lopetti urheilu-uransa vuonna 1913 loukkaantumisten takia. Aaltonen kilpaili myös painissa, ja hän kirjoitti Painitaito-nimisen oppikirjan lajista. Aaltonen ylitti ensimmäisenä 100 metriä molempien käsien keihäänheiton yhteistuloksessa ja yhteistuloksen maailmanennätystä hän paransi kolmesti; 98,67 metriä vuonna 1910, 100,16 metriä ja 101,14 metriä vuonna 1911. Yhden käden keihäänheiton sekä seiväshypyn Suomen ennätyksiä hän paransi kolmesti. Seiväshypyssä hän teki vuonna 1908 Suomen-ennätyksen 322 cm ja vuonna 1911 kaksi Suomen-ennätystä, 340 cm ja 343 cm. Keihäänheitossa hänen ensimmäinen Suomen-ennätyksensä oli vuonna 1908 heitetty 50,40 m, joka paransi Väinö Siikaniemen edellistä ennätystä 63 senttimetrillä. Hänen kolmas ja viimeinen ennätyksensä oli vuonna 1911 syntynyt 55,47 m, joka pysyi Suomen ennätyksenä kolme vuotta. Urho Peltonen rikkoi sen lopulta vuonna 1914. Aaltonen kirjoitti ylioppilaaksi vuonna 1909 ja suoritti voimistelunopettajan tutkinnon 1912. Sen jälkeen Aaltonen toimi voimistelunopettajana Kuopiossa, Tampereella ja Porissa. Sisällissodan aikana hän toimi Tampereen alipalomestarina, kun miehistö vaati palomestari K. E. Viitasen erottamista. Hän ei osallistunut politiikkaan ja onnistui saamaan sekä ylempiensä että alaistensa luottamuksen. Lokakuussa 1918 Aaltonen nimitettiin virallisesti palomestarin virkaan, mutta ura palolaitoksella oli lyhyt, sillä hän kuoli espanjantautiin toukokuussa 1919. Aaltosen puoliso vuodesta 1916 oli Aino Saastamoinen, ja heillä oli kaksi lasta. == Lähteet == == Aiheesta muualla == * Kuvia Urho Aaltosen voittamista palkinnoista Urheilumuseon kokoelmissa Luokka:Suomalaiset keihäänheittäjät Luokka:Suomalaiset seiväshyppääjät Luokka:Suomalaiset yleisurheilun moniottelijat Luokka:Suomalaiset painijat Luokka:Vuonna 1889 syntyneet Luokka:Vuonna 1919 kuolleet
Jangal-liike

Jangal-liike oli Mīrzā Kūchik Khānin johtama kapinaliike Persiassa vuosina 1917−1921. Ideologiselta taustaltaan liike yhdisti vasemmistolaisia ja islamisteja. Qajarit kukistivat kapinan vuonna 1921. ==Historia== Mīrzā Kūchik Khān, oikealta nimeltään Mirza Yunus, aloitti taistelun hallintoa vastaan vuonna 1908 kuningasmielisten vallankaappauksen jälkeen. Vuonna 1917 hän perusti Gīlānissa oman kapinallisjoukkonsa. Jangal-nimen liike sai alueen metsien mukaan. Kapina oli tähdätty paitsi Qajarien hallintoa, myös brittejä ja venäläisiä vastaan. Liikkeen julkaiseman Jangal-lehden mukaan kapinan tarkoitus oli iranilaisten oikeuksien suojeleminen ja muslimien valistus. Liikkeen ideologinen tausta ei ole täysin selvä. Siinä yhdistyivät kommunismi ja islamilaisuus. Liikkeeseen kuuluikin monia Persian ensimmäisen sukupolven marxisteista. Kapinan huippuaikoina liike hallitsi Gīlānin ohella myös osia Māzandarānista, ja sen muodostama hallinto sai de facto tunnustuksen briteiltä. Aseistautuneita kapinallisia oli enimmillään noin 6 000, ja liike sai tukea Venäjän bolševikeilta. Kesäkuussa 1920 kapinoitsijat julistivat Gīlānin neuvostotasavallan perustetuksi. Kapina kukistettiin kuitenkin lopullisesti vuoden 1921 lokakuussa, kun aiemmin vallankaappauksella valtaan noussut Ahmad Shah Qajar valloitti kasakoiden tukemana Raštin. ==Lähteet== Luokka:Iranin historia
Fusariini

Fusariini on normaaliolosuhteissa väritön, kiinteä yhdiste. Alkaloidi on eristetty Fusarium incarnatum-homeesta (kanta HKI0504). Sieni elää endofyyttinä mangrovepuissa. Yhdisteen CAS-numero on 1370014-20-2. Yhdiste löydettiin vuonna 2011. == Lähteet == Luokka:Alkaloidit
Tuoksukidusruoho

Tuoksukidusruoho (Limnophila aromatica) on vesikasvilaji kidusruohojen suvussa. Se kasvaa luontaisena kaakkoisessa Aasiassa. Tuoksukidusruohoa viljellään riisin seassa osissa Kaakkois-Aasiaa ja käytetään mausteena varsinkin vietnamilaisessa keittiössä. == Kuvaus == Tuoksukidusruoho on yksi- tai monivuotinen ruohovartinen vesikasvi. Varsi kasvaa 30–70 senttimetriä pitkäksi ja voi olla tiheään tai harvaan haaroittunut. Rento varsi kasvaa maanmyötäisesti ja on usein nivelkohdistaan juurehtiva. Lehdet ovat vastakkaiset tai säteittäin kolmen kiehkuroissa. Ne ovat ruodittomia, muodoltaan suikeita, sulkasuonisia, 1–5 senttimetriä pitkiä ja 0,3–1,5 senttimetriä leveitä. Kukat kasvavat yleensä yksittäin lehtihangoissa, joskus pienissä tertuissa. Kukkaperä on 0,5–2 senttimetriä pitkä, verhiö 4–6 millimetriä. Teriö on 1–1,3 senttimetriä pitkä, väriltään valkoinen, vaaleanpunainen tai violetti. Terälehdet ovat osittain yhteenkasvaneet. Hedelmä on noin 6 millimetriä pitkä pyöreähkö kota. == Käyttö == Tuoksukidusruohoa käytetään maustekasvina sen lehtien pääasiassa limoneenista koostuvan eteerisen öljyn vuoksi. Sitä käytetään ruoanlaitossa lähinnä Vietnamissa mutta jonkin verran myös Thaimaassa ja Kambodžassa. Yrtti jätetään usein pois Kaakkois-Aasian ulkopuolella tarjoiltavasta vietnamilaisesta ruoasta, koska sitä on huonosti saatavilla muualla maailmassa. Tuoksukidusruohoa viljellään tavallisesti riisin seassa osin veden peittämillä riisipelloilla. == Lähteet == === Viitteet === == Aiheesta muualla == *ITIS: Limnophila aromatica *United States Department of Agriculture (USDA): Limnophila aromatica *Flora of China: Limnophila aromatica Luokka:Ratamokasvit Luokka:Vietnamilainen keittiö Luokka:Yrtit Luokka:Akvaariokasvit
Keilaranta Tower

Keilaranta Tower oli Espoon Keilaniemeen suunniteltu 26-kerroksinen toimistotalo. Hankkeen rakennuttaja oli eläkevakuutusyhtiö Ilmarinen, joka omisti osoitteessa Keilaranta 9 sijaitsevan rakennustontin yhtiönsä kautta. Tornitaloon olisi tullut noin 3 000 työpistettä ja sen huoneistoala olisi ollut noin 43 500 neliömetriä. Hankkeessa olivat mukana suunnittelijana Arkkitehtitoimisto Pekka Helin & Co Oy ja rakentajana Hartela. Suunnitelmien mukaan toteutuessaan tornitalo olisi ollut 117 metriä korkeana Suomen korkein toimistorakennus. Keilaranta Tower oli osa laajempaa kokonaisuutta, ja sen toteutumiseen liittyi myös Fortumin suunnitelma muuttaa silloinen pääkonttorinsa asuntokäyttöön ja muuttaa Keilaranta Toweriin rakennettaviin uusiin toimistotiloihin. Hankkeen toteuttaminen ei käynnistynyt ja Ilmarinen ja Hartela muuttivat vuonna 2016 suunnitelmaa siten, että toimistotornin lisäksi hankkeeseen olisi liitetty mukaan viereinen Espoon kaupungin omistama Keilaranta 11 -tontti. Tonteille olisi rakennettu toimistotornin lisäksi asuntoja ja hotelli. Tämäkään hanke ei lähtenyt liikkeelle ja siitä luovuttiin vuonna 2020. Hartela väistyi kokonaan hankkeesta. Tornin rakentamisesta luopuneen Ilmarisen suunnitelma vuonna 2020 oli rakentaa Keilaranta 9:ään korkeintaan 16-kerroksinen toimistorakennus ja jatkaa samalla oman tonttinsa ja Keilaranta 11 -tontin kaavoituksen valmistelua. Yhtiön tarkoitus on rakennuttaa alueelle toimistotilaa noin 29 300 kerrosneliömetriä. Vuonna 2022 Rakennuslehti uutisoi Keilaniemen rakennushankkeista. Silloin Ilmarisen ajatuksena oli lisätä asuntorakentamista rannan tuntumaan, sen alkuperäisestä suunnitteluvarauksesta 76 000 kerrosneliömetriä puolet oli asuntoja ja puolet toimistoja. Ilmarinen oli hankkinut itselleen vuokraoikeuden osoitteessa Keilaranta 11 olevaan tonttiin. Espoon kaupungin kanssa neuvotelleen Ilmarisen suunnitelma vuonna 2022 oli toteuttaa rakennushanke pääasiassa asuntotuotantona. == Lähteet == == Aiheesta muualla == *Keilaranta Towerin esite Luokka:Espoon tornitalot Luokka:Espoon liikerakennukset Luokka:Otaniemi Luokka:Suomen toteutumattomat rakennussuunnitelmat
Janelle Redhead

Janelle Redhead (s. 27. joulukuuta 1989 St. George’s, Grenada) on grenadalainen pikajuoksija. Hänen ennätyksensä 100 metrin juoksussa on Ottawassa 20. kesäkuuta 2008 tehty 11,65 ja 200 metrillä El Pasossa 16. huhtikuuta 2011 juostu 22,91 sekuntia. Redhead otti pronssimitalin 200 metrin juoksussa yleisurheilun alle 20-vuotiaiden maailmanmestaruuskilpailuissa 2008 ajalla 23,52. Lontoon olympialaisissa 2012 hän oli mukana naisten 200 metrillä. Redhead sijoittui omassa alkuerässään kolmanneksi tuloksella 23,08 ja selviytyi semifinaaliin. Välierässä hänen aikansa oli 23,51, ja finaalipaikka jäi saavuttamatta. == Lähteet == Luokka:Vuonna 1989 syntyneet Luokka:Elävät henkilöt Luokka:Grenadalaiset pikajuoksijat
Enniatiinit

Enniatiinit ovat kemialliselta rakenteeltaan sykloheksapeptidejä eli rengasmaisia peptidejä. Enniatiinit ovat myrkyllisiä Fusarium-sienten sekundaarisia aineenvaihduntatuotteita. Enniatiineilla tiedetään olevan ionoforisia, fytotoksisia ja matolääkeominaisuuksia. Lisäksi ne toimivat antibiootteina ja niillä on voimakas toksisuus syöpäsolulinjoja vastaan. Enniatiinien aineryhmään kuuluu nykyisen käsityksen mukaan ainakin 28 erilaista yhdistettä. == Enniatiineja == * Enniatiini A, C36H63N3O9, CAS- numero 2503-13-1 * Enniatiini A1, C35H61N3O9, CAS-numero 4530-21-6 * Enniatiini B, C33H57N3O9, CAS-numero 917-13-5 * Enniatiini B1, C34H59N3O9, CAS-numero 19914-20-6 * Enniatiini C, C36H63N3O9, CAS-numero 19893-23-3 == Lähteet == == Aiheesta muualla == *Toxinology.no, Norway's portal to natural toxin research: The enniatin complex Luokka:Mikrobitoksiinit Luokka:Homemyrkyt Luokka:Peptidit Luokka:Ionoforit
Ferenc Cserháti

pienoiskuva|Ferenc CserhátiFerenc Cserháti (12. helmikuuta 1947 – 22. heinäkuuta 2023) oli unkarilainen roomalaiskatolinen piispa. Hänet vihki papiksi romanialaiseen Oradea Maren ja Satu Maren hiippakuntaan Áron Márton 18. huhtikuuta 1971. Hänet nimitettiin Esztergom-Budapestin arkkihiippakunnan vihkipiispaksi ja Centurian titulaaripiispaksi 15. kesäkuuta 2007. Piispaksi vihkiminen seurasi 15. elokuuta. Pääkonsekraattorina toimi Péter Erdõ, jota avustivat Csaba Ternyák ja Jeno Schönberger.Catholic-Hierarchy.org: Bishop Ferenc Cserháti == Lähteet == Luokka:Unkarilaiset piispat Luokka:Katoliset piispat Luokka:Vuonna 1947 syntyneet Luokka:Vuonna 2023 kuolleet
María Pérez

María José Pérez González (s. 18. maaliskuuta 1988 Aragua) on venezuelalainen lentopalloilija. Pérez on edustanut LiigaEuraa naisten Lentopallon Mestaruusliigassa yhteensä kolmen kauden ajan. Venezuelan naisten maajoukkueessa hän on pelannut 19 maaottelua. Pérez oli mukana Venezuelan joukkueessa vuoden 2008 Pekingin olympialaisissa. Lisäksi hän on voittanut pronssia Etelä-Amerikan mestaruusturnauksessa vuonna 2007. Naisten liigan kuukauden pelaajaksi Pérez valittiin lokakuussa 2009. Hän voitti myös liigan pistepörssin kaudella 2009–2010. ==Lähteet== *María Pérez Kansainvälisen lentopalloliiton sivuilla *Lentopallokirja 2011-2012 ===Viitteet=== Luokka:Venezuelalaiset lentopalloilijat Luokka:Vuonna 1988 syntyneet Luokka:Elävät henkilöt
Shailen Ramdoo

Shailen Ramdoo (s. 9. joulukuuta 1966 Lontoo) on Britannian ja Ranskan kansalaisuuden omaava lentopallovalmentaja. Lontoossa syntynyt ja kasvanut Ramdoo on taustaltaan mauritiuksen ranskalainen. Koulutukseltaan hän on arkkitehti. Ramdoon nykyinen kotipaikka on Kalajoki. Ramdoon oma peliuransa päättyi jo 22-vuotiaana. Hän on pelasi Ranskassa toiseksi korkeimmalla sarjatasolla ja edusti maata myös nuorten maajoukkueissa. Ramdoo on toiminut valmentajana Suomen lisäksi Ranskassa, Mauritiuksella, Italiassa, Islannissa, Ruotsissa, Tšadissa, Indonesiassa ja apuvalmentajan tehtävissä USA:ssa. Suomessa Ramdoo valmensi ensimmäisen kerran LiigaEuran naisten joukkuetta kevään 2009 aikana. Miesten liigassa hän on valmentanut Team Lakkapäätä, Muuramen Lentopalloa sekä Liiga-Särkkiä. Vuonna 2011 hänet valittiin kauden valmentajaksi. Ramdoo on FIVB:n kansainvälinen lentopallokouluttaja ja hän vetää koulutuksia useissa maissa. Hän on suorittanut useita valmennuskursseja: FIVB Level 3, FFVB / Ranska DEJEPS, USAV / USA CAP3, UK National Sports Coaching Coach. ==Saavutukset Suomessa== *Suomen Cupin voitto 2010 *Suomen mestaruus 2011 *Suomen mestaruus 2012 ==Lähteet== *Lentopallokirja 2011–2012 ===Viitteet=== Luokka:Lentopallovalmentajat Luokka:Vuonna 1966 syntyneet Luokka:Elävät henkilöt
Twin Peaks – Tuli kulje kanssani

Twin Peaks – Tuli kulje kanssani () on vuonna 1992 ensi-iltansa saanut yhdysvaltalainen psykologinen kauhuelokuva, jonka on ohjannut David Lynch sekä käsikirjoittaneet Lynch ja Robert Engels. Se on esiosa Lynchin ja Mark Frostin luomalle televisiosarjalle Twin Peaks (1990–1991). Elokuva kertoo Teresa Banks -nimisen nuoren naisen murhatutkimuksesta sekä suositun lukiotytön, Laura Palmerin, viimeisestä seitsemästä päivästä ennen kun hänet murhataan, josta televisiosarjan tarina saa alkunsa. Siinä missä sarja sekoittaa eri genrejä, kuten salapoliisifiktiota, kauhua, komediaa ja saippuaoopperaa, on elokuva synkempi ja sisältää vähemmän huumoria. Twin Peaks – Tuli kulje kanssani esitettiin Cannesin elokuvajuhlilla 1992, jossa se kilpaili Kultaisesta palmusta. Ilmestymisaikoihin elokuva sai paljon negatiivisia arvosteluja, mutta 2000-luvulla se on saanut enemmän arvostusta sekä sitä ollaan alettu pitämään yhtenä Lynchin parhaimmista töistä. Vuonna 2014 julkaistiin Twin Peaks: The Missing Pieces, joka on 91-minuuttinen kokoelma poistettuja kohtauksia Twin Peaks – Tuli kulje kanssani -elokuvasta. == Näyttelijät== ==Vastaanotto== Video-oppaassa vuodelta 1994 Bello Romano kirjoitti, ettei elokuva yllä aivan Lynchin omaperäisen kulttisarjan alun tasolle, mutta tarjoaa ohjaajan faneille paljon ”nieleskeltävää” ja muillekin paljon upeaa katseltavaa. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == * Kansallinen audiovisuaalinen instituutti ===Viitteet=== == Aiheesta muualla == * * * * Hongisto, Ilona: Elämän ja kuoleman välitila . Widerscreen.fi 1.6.2002. Luokka:Vuoden 1992 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset psykologiset jännityselokuvat Luokka:Kokeelliset elokuvat Luokka:Televisiosarjoihin perustuvat elokuvat Luokka:David Lynchin ohjaamat elokuvat
Timo Vuortama

Timo Vuortama (26. tammikuuta 1942 Helsinki – 1. elokuuta 2012 Helsinki) oli Journalisti-lehden päätoimittaja, koulutukseltaan oikeustieteen kandidaatti. Vuortama valmistui oikeustieteen kandidaatiksi 1969, toimi Teollisuuslehden päätoimittajana ja toimitussihteerinä ennen kuin siirtyi Journalistiliittoon. Myöhemmin hän oli Julkisen sanan neuvostossa, jossa hän oli ensin sihteeri, sitten jäsen ja varapuheenjohtaja. Hän julkaisi journalismin alalta useita teoksia.Oili Tolvanen, Journalistisen etiikan tuntija, Kuolleet, Helsingin Sanomat 14.8.2012 sivu C 6 Artikkelin verkkoversio ==Julkaisut== * Hyvä lehtimiestapa. 2 Kustannus-Mäkelä, 1978 * Yksityiselämä ja joukkotiedotus. Kustannus-Mäkelä, 1983 * Lehtimiehen ohjeet, toim. Timo Vuortama, Suomen sanomalehtimiesten liitto, 1983 (useita painoksia) * Journalistin ohjeet, toim. Timo Vuortama, Suomen sanomalehtimiesten liitto, 1992 (useita painoksia) * Painovapauslaki käytännössä. Aikakauslehtien liitto: Sanomalehtien liitto, 1994 (useita painoksia) * Viestinnän lait ja säännöt, Timo Vuortama, Lauri Kerosuo.Kustannus-Mäkelä, 1990 (useita painoksia) ==Lähteet== Luokka:Suomalaiset toimittajat Luokka:Suomalaiset juristit Luokka:Vuonna 1942 syntyneet Luokka:Vuonna 2012 kuolleet Luokka:Suomalaiset päätoimittajat
Prima

Prima (<primo it. 'ensimmäinen') viittaa muun muassa seuraaviin: *Prima TV, tšekkiläinen televisiokanava *Alla prima, taidemaalauksen termi *Primadonna, oopperatermi *Prima Donna (kappale), Uriah Heepin kappale *Prima vista (täsmennyssivu) ** Prima vista, musiikkitermi ** Prima Vista, suomalainen kuoro ** Prima Vista Musikk, englantilainen musiikkikustantamo ==Sukunimi== * Diane di Prima (1934–2020), yhdysvaltalainen kirjailija * Louis Prima (1910–1978), yhdysvaltalainen laulaja, muusikko, näyttelijä, Leon Priman veli * Leon Prima (1907–1985), yhdysvaltalainen muusikko, Louis Priman veli
I’ve Got Something to Say

I’ve Got Something to Say on yhdysvaltalaisen countrymuusikon David Allan Coen albumi vuodelta 1980. == Kappaleet == Kaikki kappaleet David Allan Coe, jollei toisin mainita. # # # # # # # # # # == Muusikot == * David Allan Coe – laulu * Guy Clark – laulu * Bill Anderson – laulu * Dickey Betts – laulu * Kris Kristofferson – laulu * Larry Jon Wilson – laulu * George Jones – laulu * Reggie Young – kitara * Ken Bell – kitara * Dick Betts – kitara * Boomer Castleman – kitara * Pete Drake – steel-kitara * Dale Seigfreid – steel-kitara * Henry Strzelecki – basso * Ron Bledsoe – basso * Ralph Ezell – basso * Kenny Malone – rummut * Owen Hale – rummut * Buddy Spicher – viulu * Steve Nathan – kosketinsoittimet * Chalmer Davis – piano, kosketinsoittimet * Jimmy English – banjo == Aiheesta muualla == * I've Got Something to Say discogs.com -sivustolla == Lähteet == * Columbia – JC 36489 Luokka:Vuoden 1980 albumit Luokka:David Allan Coen albumit
Whitlock

Whitlock on muun muassa seuraavien henkilöiden sukunimi: * Anna Whitlock (1852–1930), ruotsalainen kasvatustieteilijä, koulunjohtaja ja naisasianainen * Harold Whitlock (1903–1985), brittiläinen kilpakävelijä * Lloyd Whitlock (1891–1966), yhdysvaltalainen näyttelijä * Max Whitlock (s. 1993), brittiläinen telinevoimistelija, olympiavoittaja ja maailmanmestari * Percy Whitlock (1903–1946), englantilainen säveltäjä ja urkuri * Simon Whitlock (s. 1969), australialainen dartsinpelaaja * Thomas Whitlock (1954–2023), yhdysvaltalainen lauluntekijä ja sanoittaja.
Levitaatio (parapsykologia)

Levitaatiolla tarkoitetaan väitettyä psykokineettistä ilmiötä, jossa eläin, ihminen tai esine nousee ilmaan psyykkisten kykyjen voimalla. Levitaatioon saattaa liittyä myös lentämistä. Kristillisen perinteen mukaan jotkut pyhimykset kuten Ávilan Teresa (1515–1582) ja Joosef Kupertinolainen (1603–1663) pystyivät levitoimaan. Psyykikkojen on väitetty kyenneen levitointiin myös spiritualismin piirissä. Kuuluisin spiritualistinen levitoija lienee Daniel Dunglas Home. Myös esimerkiksi Eusapia Palladinolla on sanottu olleen tämä kyky.Paranormal-Encyclopedia.com: Eusapia Palladino Paitsi kristinuskossa ja spiritualismissa, levitointia on väitetty esiintyneen myös muun muassa hindulaisuudessa.Flying in the Air and Levitation == Katso myös == * Luonnonlain puolue == Lähteet == Luokka:Paranormaalit ilmiöt
Solenodon marcanoi

Solenodon marcanoi on sukupuuttoon kuollut almikkien heimoon kuulunut nisäkäs. Se eli Hispaniolan saarella nykyisten Haitin ja Dominikaanisen tasavallan alueella ja hävisi todennäköisesti 1400-luvulla eurooppalaisten saapuessa alueelle. Tarkka katoamisaika ei kuitenkaan ole tiedossa. Laji tunnetaan nykyisin ainoastaan fossiileista. Solenodon marcanoi eli todennäköisesti nykyisin vielä elossa olevien almikkien tapaan. Ne kaivavat pesäkoloja, joista ne liikkuvat ravinnonhakuun pääsääntöisesti öisin. S. marcanoi söi luultavasti pääasiassa selkärangattomia, kuten matoja ja tuhatjalkaisia, joita se saalisti metsien pohjan lehtikerroksista ja lahoavista tukeista. Kooltaan S. marcanoi oli tunnetuista almikkilajeista pienin. Laji oli kuitenkin tarpeeksi suuri metsästääkseen tilaisuuden tulleen pieniä selkärankaisia, kuten liskoja, lintuja ja sammakkoeläimiä. Ennen eurooppalaisten tuloa S. marcanoin ainoat luonnolliset viholliset olivat paikalliset petolinnut ja boakäärmeet. Hispaniolan alkuperäisasukkaat eivät todennäköisesti olleet juurikaan tekemisissä lajin kanssa sen pienen koon ja yöelämän takia, eikä heillä ollut ilmeisesti vaikutusta lajin kantaan. S. marcanoin häviämisen tärkeimpänä syynä on pidetty rottia. Häviämiseen vaikuttivat todennäköisesti myös kissat ja koirat. Almikkien luontainen puolustautumistapa, eli paikalleenjääminen ja pään suojaaminen eturaajoilla, tehosi huonosti näitä uusia petoja vastaan. Lisäksi uudet eurooppalaiset asukkaat hävittivät Hispaniolan metsiä, joita laji asutti. Lajin fossiililöytöjä on tehty kolmelta paikalta Haitista ja yhdeltä paikalta Dominikaanisesta tasavallasta. == Lähteet == Luokka:Almikit Luokka:Sukupuuttoon kuolleet nisäkkäät
Baba Ramdev

Baba Ramdev on (oikealta nimeltään Ramkrishna Yadav) intialainen joogan opettaja ja televisioguru. Suosittua joogaohjelmaa televisiossa vetävä Ramdev on vaatinut Intian hallitukselta tehotoimia korruptiota vastaan ja protestoinut paastoamalla. Ramdev pidätettiin muutaman päivän paastoamisen jälkeen korruption vastaisessa mielenosoituksessa Delhissä elokuussa 2012. Ramdev yllätti guruna pidetylle ihmiselle epätavallisella sodanlietsonnalla toteamalla elokuussa 2013, että Intian tulisi vastata elokuun kuudennen rajaselkkaukseen tappamalla 50 pakistanilaista sotilasta. Virallisesti Pakistanin kiistämässä ammuskelussa Poonchissa kuoli viisi intialaista sotilasta. ==Lähteet== Luokka:Intialaiset joogaopettajat Luokka:Hindulaiset gurut Luokka:Syntymävuosi puuttuu Luokka:Elävät henkilöt
Hälsingland (täsmennyssivu)

Hälsingland tarkoittaa seuraavia asioita: *Hälsingland, Ruotsin maakunta *M/S Hälsingland, saksalainen kuivarahtialus ;Ruotsin merivoimat *HMS Hälsingland (J23), Östergötland-luokan hävittäjä *HMS Hälsingland (Hgd), Västergötland- luokan sukellusvene ==Katso myös== * Helsinge
Tõnis Vint

Tõnis Vint (22. huhtikuuta 1942 Tallinna – 22. kesäkuuta 2019Suri kunstnik Tõnis Vint Postimees, 22. kesäkuuta 2019 Tallinna) oli virolainen taiteilija, joka tunnetaan mustavalkoisista graafisista teoksistaan. Vint opiskeli 1962–1967 graafista suunnittelua Viron sosialistisen neuvostotasavallan valtiollisessa taideinstituutissa. Sen jälkeen hän työskenteli liha- ja meijeriteollisuusministeriön pakkaus- ja mainoslaboratoriossa vuoteen 1973. Hän suunnitteli levyn- ja kirjankansia, postimerkkejä ja julisteita. Hän piti näyttelyitä Viron ja Neuvostoliiton lisäksi eri puolilla Eurooppaa sekä Japanissa ja Yhdysvalloissa. Vintiä pidetään Viron taiteen 1960–1980-luvun merkittävimpänä taiteilijana. Hän oli lisäksi merkittävä neuvostoaikainen toisinajattelija ja taidevaikuttaja ja oli KGB:n seurannassa. Hän opetti epävirallisesti kotonaan nuoria taiteilijoita, arvionsa mukaan hänellä oli noin 200 oppilasta. Tallinnan taidemuseossa Kumussa pidettyyn Vintin näyttelyyn Tõnis Vint ja hänen esteettinen universuminsa liittyy laaja viron- ja englanninkielinen kirja Tõnis Vint ja tema esteetiline universum – Tõnis Vint and his aesthetic universe, joka on ensimmäinen perusteellinen katsaus Vintin tuotantoon. Näyttely päättyi 9. syyskuuta 2012.Kumu. Viitattu 14.8.2012. Vint sai vaikutteita Kiinan ja Japanin taiteesta, psykoanalyysista sekä kansantaiteen ornamenteista.Eesti Entsüklopeedia 14, s. 615. Tallinn 2000. ISBN 9985-70-064-3 Vintin piiriin kuului jo 1970-luvulla Leonhard Lapin, jonka viivakoodien on arveltu saaneen herätteitä tästä ornamenteista kiinnostuneesta ”psykogeometrisestä koulukunnasta”.Galerie Anhava viitattu 14.8.2012 Tõnis Vintin isä oli agronomi Endel Vint, ja hänen sisaruksiaan ovat taiteilija Maara Vint ja taiteilija-kirjailija Toomas Vint; taiteilija Aili Vint on hänen kälynsä. ==Kirjallisuutta== * Tõnis Vint ja tema esteetiline universum – Tõnis Vint and his aesthetic universe. KUMU, 2012. ISBN 978-9949-485-09-3. ==Lähteet== ==Aiheesta muualla== *Otso Kantokorven artikkeli Tõnis Vintistä. Luokka:Virolaiset taiteilijat Luokka:Vuonna 1942 syntyneet Luokka:Vuonna 2019 kuolleet
Crown Financial Ministries

Crown Financial Ministries on vuonna 1976 Yhdysvalloissa perustettu on tunnustustenvälinen palvelujärjestö, jonka tehtävänä on varustaa ihmisiä maailmanlaajuisesti oppimaan, soveltamaan ja opettamaan raamatullisia taloudellisia periaatteita. Järjestöllä on maailmanlaajuisesti noin 250 työntekijää ja 10000 vapaaehtoista. Nykyinen järjestö muodostui kun Larry Burkettin Christian Financial Concepts ja vuonna 1985 perustettu Howard Daytonin Crown Ministries yhdistyivät vuonna 2000. == Crown Suomessa == Suomen Crown Ry perustettiin vuonna 2010 Espoon helluntaiseurakunnassa syksyllä 2009 pidetyn ”Bible On Money” -seminaarin jälkeen. == Lähteet == == Aiheesta muualla == * Crown Financial Ministriesin kotisivut * Crown ry:n kotisivut Luokka:Yhdysvaltalaiset kristilliset järjestöt Luokka:Evankelis-kristilliset järjestöt
Sever

Sever () on Petroskoissa kerran kuussa ilmestyvä venäjänkielinen kirjallisuuslehti. Lehti perustettiin vuonna 1940 Na rubeže (”Rajalla”) -nimisenä. Vuonna 1965 siitä tuli Karjalan ja Komin tasavaltojen sekä Arkangelin, Murmanskin, Novgorodin, Pihkovan ja Vologdan alueiden kirjailijoiden yhteisjulkaisu. Samalla se sai nimen Sever (”Pohjola”). Vuodesta 1991 lähtien lehden julkaisijoina toimivat Venäjän kirjailijaliitto ja Karjalan tasavallan hallitus. Sen päätoimittajina ovat työskennelleet Dmitri Gusarov (1954–1990), Oleg Tihonov (1990–2001), Stanislav Pankratov (2001–2005), Jana Žemoitelite (2005–2007) ja Jelena Pietiläinen (vuodesta 2007). Severissä on julkaistu venäläistä sota-aiheista, maaseutu- ja historiallista proosaa, karjalaisten, komi- ja nenetsikirjailijoiden teosten sekä suomalaisten kirjailijoiden käännöksiä. Sillä on ollut huomattava merkitys Luoteis-Venäjän uusien kirjailijapolvien kasvattajana. Nykyään lehti on keskittynyt Karjalan venäjänkieliseen kirjallisuuteen. Vuoden 2008 lopusta lähtien sen painosmäärä on ollut 1 200 kappaletta. ==Lähteet== ==Aiheesta muualla== * Severin sivusto Luokka:Karjalan tasavallan viestimet Luokka:Venäläiset kirjallisuuslehdet Luokka:Petroskoi
Zoom FM

Radio Zoom FM oli turkulainen yksityinen paikallisradio. Turun Paikallisradio Oy:n omistuksessa oleva asema aloitti toimintansa vuonna 2008 taajuudella 93,4 MHz teknisellä radioluvalla lähettäen toimitettua sisältöä viikonloppuisin. Kesällä 2009 toiminta laajeni myös arkipäivisin lähetetyiksi suoriksi ohjelmiksi. Myös ns. prime-time aamushow sekä juonnetut iltapäivät astuivat mukaan. Kesät 2010 ja 2011 kanava eli kukoistustaan, sillä yli 50 tuntia toimitettua sisältöä viikossa nosti aseman varteenotettavaksi paikallisradioksi. Elokuussa 2011 TS-Yhtymä päätti lopettaa kanavan. Zoom FM:n ohjelmia olivat muun muassa: Liukkosen ja Klimoffin Aamutoimet, Tislaamo, Metallihelvetti, Rytmikoppi, Åboogie, Åbojungle, Sininen satama, Lauantailiito sekä ViSa Shöw. Toimilupaehtojen mukaisesti lähetykset oli aloitettava kuusi kuukautta luvan myöntämisestä, joten Zoom FM alkoi kuulua 30. kesäkuuta 2012 alkaen lähes vuoden tauon jälkeen. Uusi lupa kestää vuoden 2019 loppuun ja toimii uudella taajuudella 99,0 MHz Turussa ja lähialueilla. Tällä hetkellä kanava ei kuitenkaan täytä toimilupaehtoja. Alusta alkaen asemalta lähetettiin vapaaehtoisten ja Diakonia-ammattikorkeakoulun opiskelijoiden tekemää ohjelmaa. Tällä hetkellä Zoom FM:llä soi toistaiseksi ns. "non-stop-musiikkia" eli juonnettua ohjelmaa ei ole. Aseman musiikki poikkesi normaaleista valtavirtakanavista. Vuonna 2010 silloin TS-Yhtymän omistaman Zoom FM:n palkattomasta opiskelijatyövoimasta käytiin keskustelua Journalisti- lehdessä.Vapaata riistoa Turun Zoom FM ja harjoittelijat Zoom FM:n taajuudelle tuli syksyllä 2017 alueellinen Hitmix-kanava. ==Lähteet== ==Aiheesta muualla== * Zoom FM:n virallinen sivusto Luokka:Suomalaiset radioasemat Luokka:TS-Yhtymä Luokka:Vuonna 2008 perustetut radioasemat Luokka:Vuonna 2011 lakkautetut radioasemat
Sergijevo

Sergijevo () on maaseututaajama Karjalan tasavallan Karhumäen piirin Tsolmuisin kunnassa Venäjällä. Se sijaitsee Uiku- ja Leksajokien välillä 52 kilometriä Tsolmuisista koilliseen. Taajamassa on 272 asukasta (vuonna 2013). Danilovan volostiin ja kyläneuvostoon kuulunut entinen Sergijevon kylä sijaitsee Leksajoen suussa seitsemän kilometriä Sergijevon taajamasta luoteeseen. Nykyinen taajama on syntynyt 1930-luvun alussa Neuvostoliiton rajan yli tulleiden suomalaisten loikkareiden asutukseksi. Vuoden 1933 keväällä siellä asui 379 suomalaista, jotka työskentelivät metsätöissä GPU:n valvonnassa. Siirtolaisten olot olivat huonot ja varsinkin lapsikuolleisuus korkea. Sergijevoon johtaa sorapäällysteinen tie Karhumäen ja Vologdan väliseltä maantieltä. Taajamassa toimii metsänhoitoalueen konttori. Palveluihin kuuluvat koulu, vapaa-ajantalo, lääkintäasema, posti ja kauppa. Entisessä Sergijevon kylässä on 1800-luvun lopulla rakennettu tsasouna karsikkometsineen. ==Lähteet== Luokka:Karhumäen piirin asutut paikat
Rauta(II)hydroksidi

Rauta(II)hydroksidi eli ferrohydroksidi (Fe(OH)2) on rauta- ja hydroksidi- ionien muodostama epäorgaaninen ioniyhdiste. ==Ominaisuudet ja valmistus== thumb|left|250px|Toinen putki vasemmalta on lähes täysin puhdasta rauta(II)hydroksidia Rauta(II)hydroksidi on puhtaana valkoista veteen liukenematonta ainetta. Sen Fe2+-ionit hapettuvat kuitenkin ilman hapen vaikutuksesta hyvin helposti Fe3+-ioneiksi, jolloin väri muuttuu harmahtavan vihreästä vihreän kautta lopulta ruskeaksi rauta(III)hydroksidiksi. Vihreä yhdiste sisältää sekä Fe2+ että Fe3+-ioneja. Yhdiste liukenee hyvin huonosti veteen, mutta liukenee happoihin ja emäksiin. Esimerkiksi natriumhydroksidiin se liukenee muodostaen kompleksiyhdisteen, natriumtetrahydroksoferraatin(II) Na2[Fe(OH)4].Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004 Teoksen verkkoversio Viitattu 14.8.2012 thumb|left|250px|Rauta(II)hydroksidi hapettuu ilman hapen vaikutuksesta nopeasti vihreäksi Rauta(II)hydroksidia valmistetaan rauta(II)yhdisteen vesiliuoksen ja alkalimetallihydroksidin välisellä reaktiolla. Veteen niukkaliukoinen rauta(II)hydroksidi saostuu. :Fe2+ \+ 2 OH- → Fe(OH)2 ==Lähteet== Luokka:Hydroksidit Luokka:Rautayhdisteet fr:Hydroxyde de fer